สรุปภาวะตลาดต่างประเทศ ประจำวันที่ 5 พ.ค. 2564
สรุปภาวะตลาดต่างประเทศ ประจำวันที่ 5 พ.ค. 2564
6 พ.ค. 2564

ดัชนีดาวโจนส์ตลาดหุ้นนิวยอร์กปิดบวกทำนิวไฮเมื่อคืนนี้ (5 พ.ค.) โดยได้ปัจจัยหนุนจากแรงซื้อหุ้นวัฏจักร (Cyclical Stocks) หรือหุ้นที่คาดว่าจะได้ประโยชน์จากการฟื้นตัวของเศรษฐกิจ เช่นหุ้นกลุ่มอุตสาหกรรม กลุ่มธนาคาร และกลุ่มพลังงาน ขณะที่ดัชนี Nasdaq ปิดลบเนื่องจากนักลงทุนเทขายหุ้นกลุ่มเทคโนโลยีออกมาอย่างต่อเนื่อง
ดัชนีเฉลี่ยอุตสาหกรรมดาวโจนส์ปิดที่ 34,230.34  จุด เพิ่มขึ้น 97.31 จุด หรือ +0.29% ดัชนี S&amp;P500 ปิดที่ 4,167.59 จุด เพิ่มขึ้น 2.93 จุด หรือ +0.07% ดัชนี Nasdaq ปิดที่ 13,582.43 จุด ลดลง 51.07 จุด หรือ -0.37%
 
ตลาดหุ้นยุโรปปิดปรับตัวขึ้นเมื่อคืนนี้ (5 พ.ค.) โดยได้แรงหนุนจากหุ้นกลุ่มทรัพยากรที่พุ่งขึ้นแตะระดับสูงสุดในรอบ 10 ปี ขณะที่การเปิดเผยข้อมูลเศรษฐกิจบ่งชี้ว่า กิจกรรมทางธุรกิจของยูโรโซนกระเตื้องขึ้นในเดือนเม.ย.
ดัชนี Stoxx Europe 600 ปิดตลาดที่ระดับ 441.55 จุด เพิ่มขึ้น 7.90 จุด หรือ +1.82%
ดัชนี CAC 40 ตลาดหุ้นฝรั่งเศสปิดที่ 6,339.47 จุด เพิ่มขึ้น 87.72 จุด หรือ +1.40%, ดัชนี DAX ตลาดหุ้นเยอรมนีปิดที่ 15,170.78 จุด เพิ่มขึ้น 314.30 จุด หรือ +2.12% และดัชนี FTSE 100 ตลาดหุ้นลอนดอนปิดที่ 7,039.30 จุด เพิ่มขึ้น 116.13 จุด หรือ +1.68%
 
ตลาดหุ้นลอนดอนปิดบวกเมื่อคืนนี้ (5 พ.ค.) สู่ระดับสูงสุดในรอบกว่า 2 เดือน โดยได้แรงหนุนจากการปรับตัวขึ้นของหุ้นกลุ่มเหมืองแร่และกลุ่มธนาคาร ขณะที่นักลงทุนมีความเชื่อมั่นเกี่ยวกับแนวโน้มการฟื้นตัวของเศรษฐกิจ
ดัชนี FTSE 100 ตลาดหุ้นลอนดอนปิดที่ 7,039.30 จุด เพิ่มขึ้น 116.13 จุด หรือ +1.68%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดขยับลงเล็กน้อยเมื่อคืนนี้ (5 พ.ค.) ท่ามกลางภาวะการซื้อขายที่ผันผวน เนื่องจากความกังวลเกี่ยวกับผลกระทบจากการแพร่ระบาดของโรคโควิด-19 ได้บดบังปัจจัยบวกจากรายงานสต็อกน้ำมันดิบของสหรัฐที่ลดลงมากกว่าคาดกในสัปดาห์ที่แล้ว
สัญญาน้ำมันดิบ WTI ส่งมอบเดือนมิ.ย. ลดลง 6 เซนต์ หรือ 0.1% ปิดที่ 65.63 ดอลลาร์/บาร์เรล
สัญญาน้ำมันดิบเบรนท์ (BRENT) ส่งมอบเดือนก.ค. เพิ่มขึ้น 8 เซนต์ หรือ 0.1% ปิดที่ 68.96 ดอลลาร์/บาร์เรล
 
สัญญาทองคำตลาดนิวยอร์กปิดบวกเมื่อคืนนี้ (5 พ.ค.) หลังจากนางเจเน็ต เยลเลน รัฐมนตรีคลังสหรัฐได้ออกมาชี้แจงว่า เธอไม่ได้คาดการณ์หรือให้คำแนะนำว่าธนาคารกลางสหรัฐ (เฟด) ควรปรับขึ้นอัตราดอกเบี้ย นอกจากนี้ สัญญาทองคำยังได้แรงหนุนจากข้อมูลเศรษฐกิจที่ซบเซาของสหรัฐ ซึ่งรวมถึงตัวเลขจ้างงานภาคเอกชนที่เพิ่มขึ้นน้อยกว่าคาดในเดือนเม.ย.
สัญญาทองคำตลาด COMEX (Commodity Exchange) ส่งมอบเดือนมิ.ย. เพิ่มขึ้น 8.3 ดอลลาร์ หรือ 0.47% ปิดที่ 1,784.3 ดอลลาร์/ออนซ์
สัญญาโลหะเงินส่งมอบเดือนก.ค. ลดลง 3.6 เซนต์ หรือ 0.14% ปิดที่ 26.522 ดอลลาร์/ออนซ์
สัญญาพลาตินัมส่งมอบเดือนก.ค. ลดลง 3 ดอลลาร์ หรือ 0.24% ปิดที่ 1,228.8 ดอลลาร์/ออนซ์
สัญญาพัลลาเดียมส่งมอบเดือนมิ.ย. ลดลง 4.80 ดอลลาร์ หรือ 0.2% ปิดที่ 2,972.80 ดอลลาร์/ออนซ์
 
ดอลลาร์สหรัฐอ่อนค่าลงเล็กน้อยเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (5 พ.ค.) ท่ามกลางการซื้อขายที่ผันผวน ขณะที่นักลงทุนจับตาตัวเลขจ้างงานนอกภาคเกษตรประจำเดือนเม.ย.ของสหรัฐซึ่งมีกำหนดเปิดเผยในวันพรุ่งนี้
ดอลลาร์สหรัฐอ่อนค่าเมื่อเทียบกับเงินเยน ที่ระดับ 109.25 เยน จากระดับ 109.30 เยน และอ่อนค่าเมื่อเทียบกับฟรังก์สวิส ที่ระดับ 0.9135 ฟรังก์ จากระดับ 0.9136 ฟรังก์ นอกจากนี้ ดอลลาร์สหรัฐยังอ่อนค่าเมื่อเทียบกับดอลลาร์แคนาดา ที่ระดับ 1.2278 ดอลลาร์แคนาดา จากระดับ 1.2310 ดอลลาร์แคนาดา
ยูโรอ่อนค่าเมื่อเทียบกับดอลลาร์สหรัฐ ที่ระดับ 1.1999 ดอลลาร์ จากระดับ 1.2010 ดอลลาร์ ขณะที่เงินปอนด์แข็งค่าขึ้นสู่ระดับ 1.3906 ดอลลาร์ จากระดับ 1.3889 ดอลลาร์ ส่วนดอลลาร์ออสเตรเลียแข็งค่าขึ้นแตะที่ระดับ 0.7744 ดอลลาร์สหรัฐ จากระดับ 0.7704 ดอลลาร์สหรัฐ